CELEX: 32015D2225
Language: fi
Date: 2015-11-30 00:00:00
Title: Komission täytäntöönpanopäätös (EU) 2015/2225, annettu 30 päivänä marraskuuta 2015, päätösten 2005/734/EY, 2006/415/EY ja 2007/25/EY sekä täytäntöönpanopäätöksen 2013/657/EU muuttamisesta niiden soveltamisajan osalta (tiedoksiannettu numerolla C(2015) 8335) (ETA:n kannalta merkityksellinen teksti)

2.12.2015   
            
            
               FI
            
            
               Euroopan unionin virallinen lehti
            
            
               L 316/14
            
         KOMISSION TÄYTÄNTÖÖNPANOPÄÄTÖS (EU) 2015/2225,
   annettu 30 päivänä marraskuuta 2015,
   päätösten 2005/734/EY, 2006/415/EY ja 2007/25/EY sekä täytäntöönpanopäätöksen 2013/657/EU muuttamisesta niiden soveltamisajan osalta
   
      
         (tiedoksiannettu numerolla C(2015) 8335)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 4 kohdan,
   ottaa huomioon sisämarkkinoiden toteuttamista varten eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 4 kohdan,
   ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (3) ja erityisesti sen 18 artiklan 1 ja 7 kohdan,
   ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY (4) ja erityisesti sen 22 artiklan 1 ja 6 kohdan,
   ottaa huomioon yhteisön toimenpiteistä lintuinfluenssan torjumiseksi ja direktiivin 92/40/ETY kumoamisesta 20 päivänä joulukuuta 2005 annetun neuvoston direktiivin 2005/94/EY (5) ja erityisesti sen 63 artiklan 3 kohdan,
   ottaa huomioon lemmikkieläinten muista kuin kaupallisista siirroista ja asetuksen (EY) N:o 998/2003 kumoamisesta 12 päivänä kesäkuuta 2013 annetun Euroopan parlamentin ja neuvoston asetuksen (EU) N:o 576/2013 (6) ja erityisesti sen 36 artiklan 1 kohdan,
   sekä katsoo seuraavaa:
   
               (1)
            
            
               Komission päätökset 2005/734/EY (7), 2006/415/EY (8) ja 2007/25/EY (9) sekä komission täytäntöönpanopäätös 2013/657/EU (10) liittyivät korkeapatogeenisen lintuinfluenssan H5N1-alatyypin aiheuttamiin taudinpurkauksiin, ja ne tehtiin eläinten ja ihmisten terveyden suojelemiseksi unionissa.
            
         
               (2)
            
            
               Päätöksessä 2005/734/EY säädetään bioturvallisuustoimenpiteistä erittäin patogeenisen lintuinfluenssan H5N1-alatyypin tarttumisvaaran vähentämiseksi luonnonvaraisista linnuista siipikarjaan ja muihin vankeudessa pidettäviin lintuihin sekä varhaisen havaitsemisen järjestelmästä erityisen vaaralle alttiilla alueilla.
            
         
               (3)
            
            
               Päätöksessä 2006/415/EY säädetään tietyistä suojatoimenpiteistä, joita on sovellettava alatyyppiä H5N1 olevan korkeapatogeenisen lintuinfluenssan taudinpurkaukseen jäsenvaltion siipikarjassa, mukaan luettuna alueiden A ja B muodostaminen epäillyn tai vahvistetun taudinpurkauksen johdosta.
            
         
               (4)
            
            
               Päätös 2007/25/EY koskee tiettyjä suojatoimenpiteitä, jotka liittyvät erittäin patogeeniseen lintuinfluenssaan ja omistajiensa mukana seuraavien lemmikkilintujen kuljetuksiin unioniin.
            
         
               (5)
            
            
               Täytäntöönpanopäätöksessä 2013/657/EU säädettiin, että jos lintuinfluenssan H5N1-alatyypin positiivinen löydös todetaan luonnonvaraisessa linnussa tai kyseisen taudin purkaus todetaan siipikarjassa Sveitsin alueella, unionin suojatoimenpiteitä sovelletaan ainoastaan niihin kyseisen kolmannen maan osiin, joihin sen toimivaltainen viranomainen soveltaa vastaavia suojatoimenpiteitä kuin ne, joista säädetään päätöksessä 2006/415/EY ja komission päätöksessä 2006/563/EY (11).
            
         
               (6)
            
            
               Päätöksiä 2005/734/EY, 2006/415/EY ja 2007/25/EY sekä täytäntöönpanopäätöstä 2013/657/EU sovelletaan 31 päivään joulukuuta 2015 asti.
            
         
               (7)
            
            
               Vuoden 2014 loppupuolelta lähtien kahdeksassa jäsenvaltiossa on todettu korkeapatogeenisen lintuinfluenssan H5-alatyypin taudinpurkauksia, mukaan lukien H5N1, siipikarjassa ja luonnonvaraisissa linnuissa. Kun korkeapatogeenistä lintuinfluenssaa on jatkuvasti esiintynyt tai säännöllisesti ilmennyt suurissa osissa Aasiaa ja Afrikkaa, Pohjois-Amerikkaa on koetellut ennennäkemättömän laaja epidemia. Epidemiologiset tutkimukset viittaavat vahvasti siihen, että virus on tarttunut siipikarjaparviin suorasta tai välillisestä kosketuksesta luonnonvaraisiin lintuihin sekä taudin horisontaalisen leviämisen kautta siipikarjaparvien välillä. Lisäksi Länsi-Afrikka taistelee parhaillaan mittavaa korkeapatogeenistä lintuinfluenssapurkausta vastaan oltuaan useiden vuosien ajan tartunnasta vapaa.
            
         
               (8)
            
            
               Nykyinen epidemiologinen tilanne, jossa korkeapatogeenisen lintuinfluenssan alatyypin H5 ja erityisesti H5N1 taudinpurkausten määrä on lisääntynyt ja sen maantieteellinen jakauma on laajentunut siipikarjaparvissa ja luonnonvaraisissa linnuissa, vaarantaa edelleen eläinten ja ihmisten terveyden unionissa.
            
         
               (9)
            
            
               Sen vuoksi on aiheellista jatkaa korkeapatogeenisen lintuinfluenssan aiheuttamien riskien lieventämistä säilyttämällä bioturvallisuustoimenpiteet, varhaisen havaitsemisen järjestelmät ja tietyt suojatoimenpiteet, jotka liittyvät tuleviin taudinpurkauksiin unionin siipikarjaparvissa.
            
         
               (10)
            
            
               Ottaen huomioon nykyinen epidemiologinen tilanne kolmansissa maissa on myös tärkeää säilyttää toimenpiteet, joilla pyritään estämään korkeapatogeenisen lintuinfluenssan kulkeutuminen unioniin siipikarjasta saatujen hyödykkeiden ja lemmikkilintujen tuonnin kautta.
            
         
               (11)
            
            
               Päätösten 2005/734/EY, 2006/415/EY ja 2007/25/EY sekä täytäntöönpanopäätöksen 2013/657/EU soveltamisaikaa olisi sen vuoksi jatkettava 31 päivään joulukuuta 2017.
            
         
               (12)
            
            
               Päätöksiä 2005/734/EY, 2006/415/EY ja 2007/25/EY sekä täytäntöönpanopäätöstä 2013/657/EU olisi sen vuoksi muutettava.
            
         
               (13)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2005/734/EY 4 artiklassa päivämäärä ”31 päivään joulukuuta 2015” päivämäärällä ”31 päivään joulukuuta 2017”.
   2 artikla
   Korvataan päätöksen 2006/415/EY 12 artiklassa päivämäärä ”31 päivään joulukuuta 2015” päivämäärällä ”31 päivään joulukuuta 2017”.
   3 artikla
   Korvataan päätöksen 2007/25/EY 6 artiklassa päivämäärä ”31 päivään joulukuuta 2015” päivämäärällä ”31 päivään joulukuuta 2017”.
   4 artikla
   Korvataan täytäntöönpanopäätöksen 2013/657/EU 4 artiklassa päivämäärä ”31 päivään joulukuuta 2015” päivämäärällä ”31 päivään joulukuuta 2017”.
   5 artikla
   Tämä päätös on osoitettu kaikille jäsenvaltioille.
   
      Tehty Brysselissä 30 päivänä marraskuuta 2015.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 395, 30.12.1989, s. 13.
   
      (2)  EYVL L 224, 18.8.1990, s. 29.
   
      (3)  EYVL L 268, 24.9.1991, s. 56.
   
      (4)  EYVL L 24, 30.1.1998, s. 9.
   
      (5)  EUVL L 10, 14.1.2006, s. 16.
   
      (6)  EUVL L 178, 28.6.2013, s. 1.
   
      (7)  Komission päätös 2005/734/EY, tehty 19 päivänä lokakuuta 2005, bioturvallisuustoimenpiteistä influenssavirus A:n alatyypin H5N1 aiheuttaman erittäin patogeenisen lintuinfluenssan tarttumisvaaran vähentämiseksi luonnonvaraisista linnuista siipikarjaan ja muihin vankeudessa pidettäviin lintuihin sekä varhaisen havaitsemisen järjestelmästä erityisen vaaralle alttiilla alueilla (EUVL L 274, 20.10.2005, s. 105).
   
      (8)  Komission päätös 2006/415/EY, tehty 14 päivänä kesäkuuta 2006, korkeapatogeenisen lintuinfluenssan H5N1-alatyypin esiintymiseen yhteisön siipikarjassa liittyvistä tietyistä suojatoimenpiteistä ja päätöksen 2006/135/EY kumoamisesta (EUVL L 164, 16.6.2006, s. 51).
   
      (9)  Komission päätös 2007/25/EY, tehty 22 päivänä joulukuuta 2006, tietyistä suojatoimenpiteistä, jotka liittyvät erittäin patogeeniseen lintuinfluenssaan ja omistajiensa mukana seuraavien lemmikkilintujen kuljetuksiin yhteisöön (EUVL L 8, 13.1.2007, s. 29).
   
      (10)  Komission täytäntöönpanopäätös 2013/657/EU, tehty 12 päivänä marraskuuta 2013, tietyistä korkeapatogeenisen lintuinfluenssan H5N1-alatyyppiin liittyvistä suojatoimenpiteistä, joita on sovellettava kyseisen taudin purkauksen yhteydessä Sveitsissä, ja päätöksen 2009/494/EY kumoamisesta (EUVL L 305, 15.11.2013, s. 19).
   
      (11)  Komission päätös 2006/563/EY, tehty 11 päivänä elokuuta 2006, korkeapatogeenisen lintuinfluenssan H5N1-alatyypin esiintymiseen yhteisön luonnonvaraisissa linnuissa liittyvistä tietyistä suojatoimenpiteistä (EUVL L 222, 15.8.2006, s. 11).